**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 19 /03/2025**

**Αριθμ. Πρωτ.: 5306**

**ΑΠΟΣΠΑΣΜΑ**

**Από το πρακτικό της αριθμ. 10ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 90**

**Έγκριση πρόσληψης προσωπικού δέκα (10) ατόμων για την αντιμετώπιση των κατεπειγουσών αναγκών της ανταποδοτικής υπηρεσίας καθαριότητας με σύμβαση εργασίας ιδιωτικού δικαίου ορισμένου χρόνου διάρκειας έως δύο (2) μήνες από την υπογραφή της σύμβασης**

Στη Λιβαδειά σήμερα 18η Μαρτίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 4993/14-03-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καφρίτσας Δημήτριος –αν/κό μέλος κ. Τουμαρά Βασιλείου 1. Καραμάνης Δημήτριος -

2. Αγνιάδης Παναγιώτης Πρόεδρος

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος - Αντιπρόεδρος

6.Ταγκαλέγκας Ιωάννης (προσήλθε στο 2ο Θ.Η.Δ.)

Απόντος του Προέδρου , ο Αντιπρόεδρος της Δημοτικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών την με αριθ.πρωτ. 4998/14-03-2025 έγγραφη εισήγηση της Δ/νσης Διοικητικών Υπηρεσιών του Δήμου Λεβαδέων , στην οποία αναφέρονται:

***Ισχύουσα Νομοθεσία***

*Στο άρθρο 206 του ν. 3584/07, όπως ισχύει , ορίζονται τα εξής:*

*«1. Ειδικά επιτρέπεται η πρόσληψη****προσωπικού οποιασδήποτε ειδικότητας****με σύμβαση εργασίας ορισμένου χρόνου από τους Ο.Τ.Α. για την αντιμετώπιση****κατεπειγουσών εποχικών ή πρόσκαιρων αναγκών****, με σύμβαση εργασίας ορισμένου χρόνου της οποίας η διάρκεια δεν υπερβαίνει τους****δύο (2) μήνες μέσα σε συνολικό διάστημα δώδεκα (12) μηνών****. Κατ’ εξαίρεση, η πρόσληψη προσωπικού της ανωτέρω κατηγορίας που απασχολείται στις****δημοτικές κατασκηνώσεις****γίνεται με σύμβαση εργασίας ορισμένου χρόνου, της οποίας η διάρκεια δεν υπερβαίνει τους****τρεις (3) μήνες****σε συνολικό διάστημα δώδεκα (12) μηνών, και η πρόσληψη προσωπικού που απασχολείται στην****πυρασφάλεια****γίνεται με σύμβαση εργασίας ορισμένου χρόνου, της οποίας η διάρκεια δεν υπερβαίνει τους****πέντε (5) μήνες,ε****νώ για τη****ναυαγοσωστική κάλυψη****των ακτών γίνεται με σύμβαση εργασίας ορισμένου χρόνου, της οποίας η διάρκεια δεν υπερβαίνει τους****τέσσερις (4) μήνες,*** *σε συνολικό διάστημα δώδεκα (12) μηνών. (*[*άρθρο 206 παρ 1 του ν. 3584/07*](https://dimosnet.gr/blog/laws/αρθρο-206-προσωπικό-για-κατεπείγουσες-ε/)*όπως αντικαταστάθηκε με το*[*άρθρο 41 παρ. 2 του Ν. 4325/2015*](https://dimosnet.gr/blog/laws/άρθρο-41-9/)*και συμπληρώθηκε από την*[*παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α')*](https://dimosnet.gr/blog/laws/πράξη-νομοθ-περιεχομένου-φεκ-10226-08-2015-τεύχ/)*η οποία κυρώθηκε με το*[*άρθρο 9 του Ν.4350/15*](https://dimosnet.gr/blog/laws/άρθρο-9-21/)*και αντικαταστάθηκε από το*[*άρθρο 116 του Ν. 4547/18*](https://dimosnet.gr/blog/laws/άρθρο-116-διάρκεια-συμβάσεων-προσωπικού/)*και το*[*άρθρο 43 του ν. 5043/23*](https://dimosnet.gr/blog/laws/άρθρο-43-συμβάσεις-ορισμένου-χρόνου-στη/)*)*

*Με πρόβλεψη του άρθρου 36 του ν.5046/2023 ( ΦΕΚ137/τ.Α/29.07.2023 ) «* ***Ειδική πρόβλεψη για τον ετήσιο προγραμματισμό προσλήψεων Τροποποίηση παρ. 1 άρθρου 35 ν. 5027/2023» , ορίζονται τα εξής :***

***“1.*** *Μετά από το πρώτο εδάφιο της παρ. 1 του άρθρου 35 του ν. 5027/2023 (Α’ 48) προστίθεται νέο δεύτερο εδάφιο και η παρ. 1 του άρθρου 35 διαμορφώνεται ως εξής:*

*«1. Έως τις 30.6.2023 επανεξετάζονται οι εξαιρέσεις του άρθρου 4 της υπ’ αρ. 33/2006 Πράξης του Υπουργικού Συμβουλίου (Α’ 280) και της παρ. 3 του άρθρου 25 του ν. 4829/2021 (Α’ 166) και δύναται, με κοινή απόφαση των Υπουργών Εσωτερικών και Οικονομικών, να προβλέπεται η διατήρηση αυτών, εν όλω ή εν μέρει, σε ισχύ.* ***Στον ετήσιο προγραμματισμό ανθρώπινου δυναμικού δημόσιου τομέα του άρθρου 51 του ν. 4622/2019 (Α’ 133), δεν υπάγονται: α) το προσωπικό που προσλαμβάνεται για την αντιμετώπιση κατεπειγουσών ή εποχικών ή πρόσκαιρων αναγκών με σύμβαση εργασίας Ιδιωτικού Δικαίου Ορισμένου Χρόνου της οποίας η διάρκεια δεν υπερβαίνει******τους δύο (2) μήνες*** *ή, κατ’ εξαίρεση, τους τρεις (3) μήνες προκειμένου περί δημοτικών κατασκηνώσεων, ή τους τέσσερις (4) μήνες, προκειμένου περί ναυαγοσωστικής κάλυψης των ακτών, ή τους πέντε (5) μήνες προκειμένου για πυρασφάλεια, μέσα σε συνολικό διάστημα δώδεκα (12) μηνών, στους Οργανισμούς Τοπικής Αυτοδιοίκησης α’ και β’ βαθμού και τις πάσης φύσεως επιχειρήσεις τους και β) το προσωπικό που προσλαμβάνεται ως υδρονομείς άρδευσης στους Οργανισμούς Τοπικής Αυτοδιοίκησης α’ βαθμού και τις επιχειρήσεις αυτών. Όπου στις κείμενες διατάξεις γίνεται αναφορά στην ανωτέρω Πράξη ή στο άρθρο 25 του ν. 4829/2021, νοούνται από την 1η.7.2023 τα προβλεπόμενα στο άρθρο 51 του ν. 4622/2019 (Α’ 133), όπως διαμορφώνεται με το άρθρο 20 του παρόντος.».*

***2.*** *Η ισχύς του δεύτερου εδαφίου της παρ. 1 του άρθρου 35 του ν. 5027/2023, όπως προστίθεται με την παρ. 1 του παρόντος, αρχίζει την 1η.7.2023. ”*

*Δεν υπάγονται στις διατάξεις των Μερών Β΄ και Γ΄ του Ν.4765/21:*

*ιε. Το προσωπικό που προσλαμβάνεται για αντιμετώπιση κατεπειγουσών ή εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο (2) μήνες μέσα σε συνολικό διάστημα δώδεκα (12) μηνών.([περίπτ.ιε' παρ.2 αρθρο 2 Ν.4765/21](https://dimosnet.gr/blog/laws/άρθρο-2-πεδίο-εφαρμογής-του-νόμου/" \t "_blank))*

*-Ο υπολογισμός του δωδεκαμήνου γίνεται σύμφωνα με την*[*παρ. 2 του άρθρου 38 του Ν.4765/21*](https://dimosnet.gr/blog/laws/άρθρο-38-διάρκεια-απασχόλησης-προσωπικ/)*. ([περίπτ.ιε' παρ.2 άρθρο 2 Ν.4765/21](https://dimosnet.gr/blog/laws/άρθρο-2-πεδίο-εφαρμογής-του-νόμου/" \t "_blank)).*

*Επίσης η πρόσληψη του προαναφερόμενου προσωπικού δεν υπάγεται στην διαδικασία έγκρισης της ΠΥΣ 33/2006 ( ΦΕΚ 280 Α) ( άρθρο 49 του ν. 4674/2020 )*

*Παράταση ή σύναψη νέας σύμβασης μέσα στο ανωτέρω δωδεκάμηνο διάστημα ή μετατροπή της σύμβασης σε αορίστου χρόνου είναι****αυτοδικαίως άκυρες****. (*[*άρθρο 206 παρ 1 του ν. 3584/07*](https://dimosnet.gr/blog/laws/αρθρο-206-προσωπικό-για-κατεπείγουσες-ε/)*όπως αντικαταστάθηκε με το*[*άρθρο 41 παρ. 2 του Ν. 4325/2015*](https://dimosnet.gr/blog/laws/άρθρο-41-9/)*και συμπληρώθηκε από την*[*παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α')*](https://dimosnet.gr/blog/laws/πράξη-νομοθ-περιεχομένου-φεκ-10226-08-2015-τεύχ/)*η οποία κυρώθηκε με το*[*άρθρο 9 του Ν.4350/15*](https://dimosnet.gr/blog/laws/άρθρο-9-21/)*και αντικαταστάθηκε από το*[*άρθρο 116 του Ν. 4547/18*](https://dimosnet.gr/blog/laws/άρθρο-116-διάρκεια-συμβάσεων-προσωπικού/)*) ([περίπτ.ιε' παρ.2 άρθρο 2 Ν.4765/21](https://dimosnet.gr/blog/laws/άρθρο-2-πεδίο-εφαρμογής-του-νόμου/" \t "_blank)).*

*Λόγω των αυξημένων αναγκών ο Προϊστάμενος Διεύθυνσης Περιβάλλοντος του Δήμου Λεβαδέων με το με αρ. πρωτ 4868/13.3.2025 έγγραφό του με θέμα «Πρόσληψη εποχικού προσωπικού», εισηγείται τα κάτωθι :*

*« Στο σχετικό αριθμ. πρωτ. 24090/28.11.2024 έγγραφο της Διεύθυνσης Περιβάλλοντος, Καθαριότητας και Πρασίνου περιγράφεται αναλυτικά η λειτουργία του Τμήματος Καθαριότητας και Ανακύκλωσης, και τεκμηριώνεται η έλλειψη εργατοτεχνικού προσωπικού και η ανάγκη πρόσληψης έκτακτου προσωπικού ενόψει του προγραμματισμού προσλήψεων στους Ο.Τ.Α . α’ και β’ βαθμού για το έτος 2025.*

*Με βάση τα αναφερόμενα στο σχετικό έγγραφο αναλυτικά στοιχεία που αφορούν στο απαιτούμενο και στο διαθέσιμο προσωπικό του τμήματος, προκύπτει ότι από την 15η Μαρτίου 2025 είναι αναγκαία η πρόσληψη επτά (7) οδηγών απορριμματοφόρων και δέκα πέντε (15) συνοδών απορριμματοφόρων με συμβάσεις οκτάμηνης διάρκειας .*

*Επειδή η διαδικασία πρόσληψης του απαιτούμενου προσωπικού με συμβάσεις οκτάμηνης διάρκειας μέσω Α.Σ.Ε.Π. είναι χρονοβόρα και δεν θα έχει ολοκληρωθεί έως την 15η Μαρτίου 2025 παρακαλούμε ενόψει των εορτών του Πάσχα, να εξετασθεί η πρόσληψη μέρους του αναγκαίου προσωπικού με συμβάσεις δίμηνης διάρκειας, έως την ολοκλήρωση της διαδικασίας του Α.Σ.Ε.Π. και την οριστικοποίηση των αποτελεσμάτων.*

*Έχοντας υπόψη:*

1. *Τις διατάξεις του άρθρου 206 του ν. 3584/2007, όπως τροποποιήθηκε με την παρ. 2 του άρθρου 41 του ν. 4325/2015.*
2. *Ότι η πρόσληψη του απαιτούμενου προσωπικού μέσω Α.Σ.Ε.Π. δεν θα έχει ολοκληρωθεί μέχρι την 15η Μαρτίου 2025.*

*Παρακαλούμε να προβείτε στις απαραίτητες ενέργειες για την πρόσληψη με συμβάσεις δίμηνης διάρκειας, τριών (3) οδηγών απορριμματοφόρου και έξι (6) συνοδών απορριμματοφόρου από την 1η Απριλίου 2025 για την αντιμετώπιση των κατεπειγουσών εποχιακών και πρόσκαιρων αναγκών του τμήματος καθαριότητας και ανακύκλωσης »*

*Κατόπιν του ανωτέρω αιτήματος σύμφωνα με τις προαναφερόμενες διατάξεις και λαμβάνοντας υπόψη :*

***α)*** *Ότι βρίσκεται σε εξέλιξη η διαδικασία πρόσληψης του απαιτούμενου προσωπικού είκοσι δύο (22) ατόμων , ήτοι επτά (7) ΔΕ οδηγών και δέκα πέντε (15) ΥΕ Συνοδών Απορριμματοφόρου με συμβάσεις οκτάμηνης διάρκειας μέσω της Ανακοίνωσης ΣΟΧ 2/2025 ΑΣΕΠ , για την αντιμετώπιση των κατεπειγουσών αναγκών της ανταποδοτικής υπηρεσίας καθαριότητας , η οποία επ ΄ουδενί δεν θα έχει ολοκληρωθεί ως την 15Η Μαρτίου 2025 ,*

***β)*** *Ότι σύμφωνα με την κείμενη νομοθεσία για την έγκριση πρόσληψης προσωπικού ιδιωτικού δικαίου ορισμένου χρόνου σε υπηρεσίες ανταποδοτικού χαρακτήρα του άρθρου 205 του ν. 3584/2007 ( ΦΕΚ Α΄ 143) μέσω του προγραμματισμού προσλήψεων μετά την έκδοση της εγκριτικής απόφασης του Υπουργού Εσωτερικών οι διαδικασίες πρόσληψης μέσω ΑΣΕΠ είναι ιδιαίτερα χρονοβόρες , καθώς απαιτείται έκδοσης Ανακοίνωσης ΣΟΧ των εγκεκριμένων θέσεων , έλεγχος και έγκρισης της προκήρυξης από ΑΣΕΠ το ελάχιστο 20 ημέρες . διαδικασίες δημοσίευσης της εγκεκριμένης Ανακοίνωσης ΣΟΧ στον τοπικό τύπο , υποβολή αιτήσεων (10) ημέρες από την επομένη της ανάρτησης /δημοσίευσης , έλεγχος των αιτήσεων και δικαιολογητικών , Κατάρτιση Πίνακα Κατάταξης των υποψηφίων και Ανάρτηση , υποβολή δικαιολογητικών των προσληφθέντων και έκδοση απόφαση δημάρχου πρόσληψης)*

*Για όλους τους παραπάνω λόγους και με δεδομένο την αναγκαιότητα διασφάλισης της κατ΄ ελάχιστο λειτουργίας της υπηρεσίας καθαριότητας και ανακύκλωσης του Δήμου ,*

***Καλείστε να αποφασίσετε***

*Για την έγκριση πρόσληψης προσωπικού ανταποδοτικού χαρακτήρα συνολικού αριθμού εννέα (9) ατόμων , με σύμβαση εργασίας ιδιωτικού δικαίου ορισμένου χρόνου , διάρκειας έως δύο (2) μήνες από την υπογραφή της σύμβασης , για την κάλυψη κατεπειγουσών πρόσκαιρων αναγκών στην υπηρεσία Καθαριότητας του Δήμου Λεβαδέων , για τους λόγους που προαναφέρονται, και συγκεκριμένα:*

|  |  |  |  |
| --- | --- | --- | --- |
| *α/α* | *ΕΙΔΙΚΟΤΗΤΑ* | *ΑΡΙΘΜΟΣ* | *ΧΡΟΝ. ΔΙΑΡΚΕΙΑ* |
| *1* | *ΔΕ Οδηγών ( με άδεια οδήγησης Γ ΄ή C Κατηγορίας , Π.Ε.Ι & Κάρτα Ψηφιακού Ταχογράφου )* | *3* | *Από την υπογραφή της Σύμβασης και έως 2 μήνες* |
| *2* | *ΥΕ Συνοδών Απορριμματοφόρων* | *6* | *Από την υπογραφή της Σύμβασης και έως 2 μήνες* |

*Η δαπάνη των αποδοχών των ανωτέρω , σύμφωνα με την με αρ. πρωτ.4936/14-3-2025 βεβαίωση της Οικονομικής Υπηρεσίας θα βαρύνει τους παρακάτω κωδικούς αριθμούς του προϋπολογισμού οικ. έτους 2025 :*

*Κ.Α 20/6041 « Tακτικές αποδοχές ( περιλαμβάνονται βασικός μισθός , δώρα εορτών , γενικά και τακτικά επιδόματα ) » με πίστωση ύψους 203.150,00 ευρώ*

*Κ.Α 20/6054.001 «Εργοδοτικές Εισφορές ΙΚΑ ( ΕΦΚΑ ) εκτάκτου προσωπικού » με πίστωση ύψους 51.365,00 ευρώ*

Ακολούθησε διαλογική συζήτηση μεταξύ των μελών της Δημοτικής Επιτροπής και αφού πήρε το λόγο ο Αντιδήμαρχος των Οικονομικών Υπηρεσιών του Δήμου , τόνισε ότι για την αναγκαιότητα αντιμετώπισης των κατεπειγουσών αναγκών της ανταποδοτικής υπηρεσίας καθαριότηταςαπαιτείται μεγαλύτερος αριθμός πρόσληψης προσωπικού και πρότεινε την πρόσληψη επιπλέον ενός ατόμου , ήτοι συνολικά δέκα (10) ατόμων.

Στη συνέχεια ο Αντιπρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη :**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Τις διατάξεις του άρθρου 206 του ν. 3584/07, όπως τροποποιήθηκε με την παρ. 2 του άρθρου 41 του Ν. 4325/2015 και την παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α’) και το άρθρο 116 του Ν.4547/2018 και το άρθρο 43 του Ν.5043/23.

- Το με αρ. πρωτ 4868/13-03-2025 έγγραφο της Δ/νσης Περιβάλλοντος του Δήμου Λεβαδέων με θέμα «Πρόσληψη εποχικού προσωπικού».

- Την με αρ. πρωτ*.* 4936/14-3-2025Βεβαίωσητης Οικονομικής Υπηρεσίας

- Την με αρ. πρωτ. 4998/14-03-2025 έγγραφη εισήγηση της Δ/νσης Διοικητικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α)Εγκρίνει** την πρόσληψη προσωπικού ανταποδοτικού χαρακτήρα συνολικού αριθμού δέκα (10) ατόμων , με σύμβαση εργασίας ιδιωτικού δικαίου ορισμένου χρόνου , διάρκειας έως δύο (2) μήνες από την υπογραφή της σύμβασης , για την κάλυψη κατεπειγουσών πρόσκαιρων αναγκών στην υπηρεσία Καθαριότητας του Δήμου Λεβαδέων και συγκεκριμένα:

|  |  |  |  |
| --- | --- | --- | --- |
| α/α | ΕΙΔΙΚΟΤΗΤΑ | ΑΡΙΘΜΟΣ | ΧΡΟΝ. ΔΙΑΡΚΕΙΑ |
| 1 | ΔΕ Οδηγών ( με άδεια οδήγησης Γ ΄ή C Κατηγορίας , Π.Ε.Ι & Κάρτα Ψηφιακού Ταχογράφου ) | 3 | Από την υπογραφή της Σύμβασης και έως 2 μήνες |
| 2 | ΥΕ Συνοδών Απορριμματοφόρων | 7 | Από την υπογραφή της Σύμβασης και έως 2 μήνες |

**Β**. **Η δαπάνη** των αποδοχών των προσληφθέντων σύμφωνα με την με αρ. πρωτ.4936/14-3-2025 βεβαίωση της Οικονομικής Υπηρεσίας θα βαρύνουν τους παρακάτω Κ.Α του προϋπολογισμού εξόδων οικονομικού έτους 2025:

|  |  |  |  |
| --- | --- | --- | --- |
| **Α/Α** | **Κ.Α** | **ΠΕΡΙΓΡΑΦΗ ΚΩΔΙΚΟΥ** | **ΕΓΓΕΓΡΑΜΜΕΝΗ ΠΙΣΤΩΣΗ** |
| 1 | 20/6041 | Tακτικές αποδοχές ( περιλαμβάνονται βασικός μισθός , δώρα εορτών , γενικά και τακτικά επιδόματα ) | 203.150,00 € |
| 2 | Κ.Α 20/6054.001 | Εργοδοτικές Εισφορές ΙΚΑ ( ΕΦΚΑ ) εκτάκτου προσωπικού » | 51.365,00 € |

**Η απόφαση πήρε αριθμό 90/2025.**

Ο ΑΝΤΙΠΡΟΕΔΡΟΣ

ΜΙΧΑΣ ΔΗΜΗΤΡΙΟΣ

ΠΙΣΤΟ ΑΠΟΣΠΑΣΜΑ

Λιβαδειά 19 -03-2025

Ο ΠΡΟΕΔΡΟΣ

**ΤΑ ΜΕΛΗ**

1. Καφρίτσας Δημήτριος

2. Αγνιάδης Παναγιώτης ΔΗΜΗΤΡΙΟΣ Κ. ΚΑΡΑΜΑΝΗΣ

3. Καλλιαντάσης Χρήστος ΔΗΜΑΡΧΟΣ ΛΕΒΑΔΕΩΝ

4. Παπαβασιλείου Αικατερίνη

5. Ταγκαλέγκας Ιωάννης